cyanic-selkie/wikianc huggingface dataset:
புகாரா வரலாறு
புகாரா கானரசு
இது 16 ஆம் - 18 ஆம் நூற்றாண்டுகளில் நிலவிய ஒரு நிலப்பண்ணை முறை அரசாகும். அவ்வரசு புகாரா கானரசு எனப் பெயர் பெறக் காரணம் சைபானியர் அரசு (1500–1598) புகாராவுக்கு மாறியதனாலாகும். அதன் கடைசி சைபானிய ஆட்சியாளரான இரண்டாம் அப்துல்லாஹ் கான் (ஆ. 1577–1598) என்பவரது காலத்திலேயே மிகப் பெரும் பரப்பளவையும் புகழையும் கொண்டிருந்தது. 1740 இல் அது நாதிர் ஷாவினால் வெற்றி கொள்ளப்பட்டது. அவரது இறப்பின் பின்னர், 1747 இல், உசுபேக்கிய அமீர் குதாயர்-பீ என்பவரின் வழித்தோன்றல்களால் அது அத்தாலீக்கு எனப்படும் அமைச்சுப் பதவிகளினூடாக ஆட்சி செய்யப்பட்டது. 1785 இல் அவரது வழித்தோன்றலான ஷா முராத் என்பவர் மங்கீத்து மரபினர் எனப்படும் அக்குடும்பத்தின் மரபுவழி ஆட்சியை முறை செய்த பின்னர், கானரசு புகாரா அமீரகமாக மாறியது.
புகாரா அமீரகம் (1785-1920)
உருசியப் பேரரசுக்கும் பிரித்தானியப் பேரரசுக்கும் இடையிலான பெரும் ஆதிக்கப் போட்டியின் போது, புகாரா மிக முக்கிய பங்கு வகித்தது. சார்ளசு இசுட்டொடார்த்து, ஆர்த்தர் கொனொல்லி ஆகியோர் புகாராவின் சுல்தானாற் கைது செய்யப்பட்டுச் சிறிது காலத்தின் பின்னர் கோட்டைக்கு வெளியிற் சிரச்சேதம் செய்யப்பட்டனர். 1845 இல் அவர்களைத் தேடிச் சென்ற யோசேப்பு வுல்பு என்பவர் ஒருவாறு அத்தண்டனையிலிருந்து தப்பிவிட்டார். கடைசியாக புகாரா அமீரகம் உருசியப் பேரரசின் கீழ்ப்பட்ட நாடாக இணைத்துக்கொள்ளப்பட்டது.
19 ஆம் நூற்றாண்டிலும் கூட, நடு ஆசியப் பகுதியின் மிக முக்கியமான சமய, பண்பாட்டுக் கூடலாக புகாரா விளங்கியது. 1834 இற் பிரெஞ்சுகீழைநாட்டியலாளர் ழான் யக்குயசு பியேர் டெசுமைசன்சு என்பவர் ஒரு முஸ்லிம் வணிகர் போன்று நாடகமாடி அங்குச் சென்றார்.
புகாராவின் கடைசி அமீர் முகம்மது ஆலிம் கான் (1880–1944) ஆவார். கசுவீன் ஊடறுப்புத் தண்டவாளம் 19 ஆம் நூற்றாண்டின் பிற்பகுதியில் அமைக்கப்பட்டது. புகாராவுக்கு மிக அண்மித்த தொடருந்து நிலையம் அங்கிருந்து பனிரெண்டு மைல் தொலைவிலுள்ள காகன் எனுமிடத்தில் இருந்த போதிலும், அமீரின் சொந்தத் தேவைக்கென ஒரு தனியான தண்டவாளம் புகாராவை அடையும் வண்ணம் காணப்பட்டது.
உருசியப் புரட்சியும் அதன் பின்னரும்
1920 முதல் 1925 வரை புகாரா மக்கள் சோவியத் குடியரசு காணப்பட்டது. 1925 இல் அது உசுபெக் சோவியத் சமவுடைமைக் குடியரசுடன் இணைக்கப்பட்டது. மொஸ்கோ நகரில் உள்ள பிரித்தானியத் தூதரகத்திற் கடமையாற்றிய இளம் இராசதந்திரி பிட்சுரோயி மக்லியன் என்பார் 1938 ஆம் ஆண்டு புகாரா நகருக்கு அடிக்கடி பயணித்ததுடன், புகாராவின் புகழ் மிக்க இடங்களைப் பார்வையிடுவதிலும் இந்நகரின் பூங்காக்களிற் படுத்துறங்குவதிலும் இன்பம் கண்டார். அவர் புகாராவைச் சிறந்த கட்டிடக் கலையைக் கொண்ட புனிதமிக்க நகரம் என்றே குறிப்பிடுகிறார்.
மேற்கோள்கள்
பகுப்பு:புகாரா பகுப்பு:உசுபெக்கிசுத்தான்
ஐரோப்பிய நாடாளுமன்றம்
1979ஆம் ஆண்டு முதல் ஒவ்வொரு ஐந்தாண்டுகளுக்கு ஒருமுறை பொது வாக்குரிமை மூலமாகத் தேர்ந்தெடுக்கப்படுகின்றது. இருப்பினும், ஐரோப்பிய நாடாளுமன்றத்திற்கான வாக்காளர் பங்கேற்பு தொடர்ந்து குறைந்து கொண்டே வருகின்றது; 1999 முதல் இது 50%க்கும் குறைவாக இருந்து வருகின்றது. 2014ஆம் ஆண்டில் 42.54% வாக்காளர்களே வாக்களித்தனர்.
குறிப்புகள்
<references group="lower-alpha" />
மேற்சான்றுகள்
பகுப்பு:ஐரோப்பிய ஒன்றியம் பகுப்பு:நாடாளுமன்றங்கள்
சாடியா ஆபல்
சாடியா இரீபாய் ஆபல் (Shadia Rifa'i Habbal) (அரபு மொழி: شادية رفاعي حبال)ஓர் அமெரிக்க-சிரிய வானியலாளரும் விண்வெளி இயற்பியலாளரும் ஆவார். இவர் சூரிய இயற்பியல் பேராசிரியர் ஆவார். இவரது ஆய்வு சூரியக் காற்று, சூரிய ஒளிமறைப்பு ஆகியவற்றில் மையங்கொண்டதாகும்.
இளமையும் கல்வியும்
இவர் சாடியா நாயிம் இரிபாய் என்ற பெயரில் கோம்சு நகரத்தில் பிறந்தார். இங்கு இவர் தன் பள்ளிக் கல்வியை முடித்தார். இவர் தமாசுகசு பல்கலைக்கழகத்தில் இய்ற்பியலில் இளவல் பட்டம் பெற்றார். இவர் அமெரிக்கப் பீய்ரூட் பல்கலைக்கழகத்தில் இயற்பியலிலும் கணிதவியலிலும் முதுவர் பட்டம் பெற்றார். இவர் சிஞ்சினாட்டி பல்கலைக்கழகத்தில் முனைவர் பட்டம் பெற்றார்.
வாழ்க்கைப் பணி
இவர் தேசிய வளிமண்டல ஆராய்ச்சி மையத்தில் ஓராண்டு (1977-1978) முடித்துவிட்டு, 1978 இல் ஆர்வார்டு சுமித்சோனிய வானியற்பியல் மையத்தில் சேர்ந்து அங்கே சூரிய-புவபீயற்பியல் ஆராய்ச்சிக் குழுவை நிறுவி 2000 வரை அப்பொறுப்பில் இருந்தார். மேலும், ஆபல் அபேரிசுவித்தில் உள்ள வேல்சு பல்கலைக்கழகத்தின் கணித. இயற்பியல்சார் புலங்கள் நிறுவனத்தின் சூரிய-புவி இயற்பியல் துறையின் பேராசிரியராக இருந்துள்ளார். இவர் 1995 முதல் 2000 வரை ஆர்வார்டு பல்கலைக்கழகத்தில் விரிவுரையாலராக இருந்தார்.
இவர் 2002 இல் புவி இயற்பியல் ஆராய்ச்சி இதழின் விண்வெளவீயற்பியல் பிரிவின் பதிப்பாசிரியராக அமர்த்தப்பட்டார். பேராசிரியர் ஆபல் அமெரிக்க வானியல் கழகம், பன்னாட்டு வானியல் ஒன்றியம், அவாய் வானியல் நிறுவனம், அரசு வானியல் கழகம் ஆகியவற்றைப் போன்ற பல தொழில்முறை அமைப்புகளில் உறுப்பினராகவோ ஆய்வுறுப்பினராகவோ இருந்துள்ளார்.
ஆராய்ச்சி
இவர் சூரியக் காற்று, சூரியக் காந்தப் புலங்களின் தோற்றமும் படிமலர்ச்சியும் பற்றிய ஆய்விலும் சூரியஒளிமறைப்பு சார்ந்த முனைவாக்க அளவியல் நோக்கீடுகளிலும் தன் கவனத்தைக் குவிக்கிறார். இவர்10 சூரிய ஒளிமறைப்புத் தேடாங்களில் கலந்துகொண்டுள்ளார். இதற்காக, இந்தியா (1995),குவாதலவுப்பி (1998), சீனா (2008), பிரெஞ்சு பாலினேசியா (2010) ஆகிய இடங்களுக்குச் சென்றுவந்துள்ளர். இவர் அவாய் வானியல் நிறுவன குழுவை நாசாவுடன் இணைந்து 2006, 2008, 2009 ஆகிய ஆண்டுகளில் சூரிய ஒளிமறைப்பின்போதான சூரிய ஒளிமுகட்டை நோக்கீடுகள் செய்ய வழிநடத்தியுள்ளார். மேலும், இவர் நாசாவின் பார்க்கர் சூரிய ஆய்கலத் திட்டத்தில் முதன்மையான பங்களிப்புகள் செய்துள்ளார். இது ஏவப்படும்போது இதுவே சூரிய ஒளிமுகட்டை ஊடுறுவும் முதல் விண்கலமாகும்.
மேற்கோள்கள்
பகுப்பு:வாழும் நபர்கள் பகுப்பு:சிரியா வானியலாளர்கள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள்
தோளிப்பட்டி ஊராட்சி
தோளிப்பட்டி ஊராட்சி (Dholipatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள குஜிலியம்பாறை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 641 ஆகும். இவர்களில் பெண்கள் 315 பேரும் ஆண்கள் 326 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நியாயம் கேட்கிறோம்
நியாயம் கேட்கிறோம் 1973 ஆம் ஆண்டு வெளிவந்த தமிழ்த் திரைப்படமாகும். ஏ.எல். ஶ்ரீனிவாசன் தயாரிப்பில் சி. வி. ராஜேந்திரன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன்,காஞ்சனா மற்றும் பலரும் நடித்துள்ளனர். மே 18, 1973இல் வெளியானது.
மேற்கோள்கள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள்
நாணயக் குறியீடு
சர்வதேச தரத்திலான நாணயங்கள் தமது நாணயத்தை வேறுபடுத்தி அடையாளப்படுத்துவதற்காக தனித்துவமான குறியீடுகளைப் பயன்படுத்தி வருகின்றன.தனித்துவமான நாணயக்குறியீட்டுக்குப் பதிலாக சர்வதேச தரநிர்ணய நிறுவனத்தின் 1747 (en:ISO 1747) க்கு அமைவான குறியீட்டு எழுத்துக்களையே பல நாடுகள் பயன்படுத்தி வருகின்றன.
யூரோக்குறியீடு
thumb|250px|right|யூரோ சின்னக் குறியீடும் கையெழுத்து வடிவமும் யூரோ நாணயக்குறியீடு (€)ஐரோப்பிய யூனியன் உறுப்பு நாடுகளான ஆஸ்திரியா, பெல்ஜியம், பின்லாந்து, பிரான்ஸ், ஜெர்மனி, கிரீஸ், அயர்லாந்து, இத்தாலி, லக்சம்பர்க், நெதர்லாந்து, போர்த்துகல், ஸ்பெயின் ஆகிய 12 நாடுகளில் பயன்படுத்தப்படும் நாணய முறையாகும்.
குறியீட்டு வடிவமைப்பு
thumb|left|குறியீட்டு வடிவமைப்பு பரிமானங்கள்.
இந்திய ரூபாய்
இந்திய நாணயத்திற்கான தனிக்குறியீடு இந்தியத் தேசியக் கொடி அதன் சர்வதேச தரம் என்பவற்றைச் சுட்டிக்காட்டுவதாக அமைக்கப்பட்டுள்ளது. இதற்காக இந்தியா 2009 இல் ஒரு பொதுப் போட்டி ஒன்றை நடாத்தியது. வடிவமைத்தவர் ஐ.ஐ.டி மாணவரான உதயகுமார். 100pxl|thumb|இந்திய ரூபாய் தனிக்குறியீடு
மேற்கோள்கள்
பகுப்பு:நாணயங்கள்
பராசக்தி (திரைப்படம்)
பராசக்தி (Parasakthi) 1952 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி வசனம் எழுத, கிருஷ்ணன்-பஞ்சு ஆகியோர் இயக்கிய இத்திரைப்படத்தில் சிவாஜி கணேசன், பண்டரி பாய், எஸ். எஸ். ராஜேந்திரன், எஸ். வி. சகஸ்ரநாமம், ஸ்ரீரஞ்சனி மற்றும் பலரும் நடித்திருந்தனர். பிற்காலத்தில் தமிழ்நாட்டில் மிகவும் புகழ் பெற்ற நடிகராக விளங்கிய சிவாஜி கணேசனைத் திரையுலகுக்கு அறிமுகப்படுத்திய படம் இது. பராசக்தி படத்தின் தயாரிப்பாளர்கள் எ. வி. மெய்யப்பன் மற்றும் பி. எ. பெருமாள் அவர்கள்.
திரைக்கதை சுருக்கம்
தாயை இழந்து தந்தையுடன் மதுரையில் வாழ்ந்து வரும் கல்யாணிக்கு மூன்று அண்ணன்கள். அண்ணன்கள் அனைவரும் பர்மா எனப்பட்ட மியான்மரில் வணிகம் செய்து வந்தனர். 1940களில் மூண்ட உலகப் போர் சூழலில் தங்கைக்கு கல்யாணம்  நிச்சயிக்கப்படுகிறது. போரினால், கதையின் நாயகனான கல்யாணியின் கடைசி அண்ணன் குணசேகரனுக்கு மட்டும் கப்பலில் பயணச்சீட்டு கிடைக்கப்பெற்று, அன்றைய மதராசான சென்னைக்கு வருகிறான். சென்னையில் தான் கொண்டு வந்த அனைத்தும் ஒரு வஞ்சகியின் சூழ்ச்சியினால் இழந்து, மதுரைக்கும் செல்ல வழியின்றி, பசியினால் சமூக அவலங்களைச் சந்திக்கிறான். இவ்வேளையில் கல்யாணம் நிறைவுற்று, பின் மகிழ்வாய் குழந்தை பெற்ற அன்றே விபத்தால் கணவனும் பாலகன் பிறந்த நன்நிகழ்வைக் கூற வந்தபோது விபத்தை நேரில் கண்டு அதிர்ச்சியில் தந்தையும் இறக்க, கடன் பொருட்டு வீடும் இழந்து, கைம்பெண்கள் சந்தித்தத் துயரத்தை கல்யாணி எதிர்கொள்கிறாள். பின் என்ன நிகழ்கிறது என்பது மீதி கதை.
வகை
நாடகப்படம்
வெளியிணைப்புகள்
பகுப்பு:1952 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கறுப்புவெள்ளைத் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:மியன்மார் தமிழரைச் சித்தரிக்கும் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:மு. கருணாநிதி திரைக்கதை எழுதிய திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:கிருஷ்ணன்-பஞ்சு இயக்கிய திரைப்படங்கள்
காஃபார்சைட்டு
காஃபார்சைட்டு (Cafarsite) என்பது (Ca8(Ti,Fe2+,Fe3+,Mn)6-7(AsO3)12•4H2O) என்ற மூலக்கூற்று வாய்ப்பாட்டால் விவரிக்கப்படும் ஓர் அரிய கால்சியம் இரும்பு ஆர்சனைட்டு கனிமமாகும். மாங்கனீசும் தைட்டானியமும் இவ்வாய்ப்பாட்டில் இரும்புடன் சேர்ந்து தோன்றுகிறது.
சுவிட்சர்லாந்து நாட்டின் வேலைசு மண்டலத்திலுள்ள பிண்டல் பள்ளத்தாக்கில் முதன்முதலாக 1966 ஆம் ஆண்டு காஃபார்சைட்டு கண்டறியப்பட்டது. பகுதிக்கூறுகளாக இடம்பெற்றுள்ள கால்சியம், இரும்பு, ஆர்சனிக் ஆகிய தனிமங்களின் பெயர்களை அடிப்படையாகக் கொண்டு காஃபார்சைட்டு என்ற பெயர் உருவாக்கப்பட்டது. இத்தாலி நாட்டின் வடமேற்கு மண்டலத்திலும் கனடாவின் ஒண்டாரியோ மாநிலத்தின் தண்டர்பே மாவட்டத்திலுள்ள எம்லோ தங்கச் சுரங்கத்திலும் காஃபார்சைட்டு கனிமம் கிடைக்கிறது.
மேற்கோள்கள்
பகுப்பு:ஆக்சைடு கனிமங்கள் பகுப்பு:கனசதுரக் கனிமங்கள்
மூவாநல்லூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிறுசேரி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏழிலைப்பாலை
இந்திய மற்றும் தென்கிழக்காசிய நாடுகளைத் தாயகமாகக் கொண்ட இதன் தாவரவியல் பெயர் அல்சிடோனியா ச்காலரிசு என்பதாகும். இது இந்தியாவின் மேற்குத் தொடர்ச்சி மலைகளில் பெரிதும் காணப்படுகிறது. இதற்கு ஏகாளி மரம், ஏழிலைக் கள்ளி மற்றும் ஏழிலம்பாலை என்னும் வேறுப்பெயர்களும் உள. இது பசுமைமாறாக் காடுகளில் காணப்படுகின்ற மரமாகும். இது அபோசயனேசியேக் குடும்பத்தைச் சார்ந்த மரமாகும். இம்மரம் பெரும்பாலும் பள்ளிக்கூடங்களில் பயன்படும் கரும்பலகைகளைச் செய்யப் பயன்படுகிறது. இம்மரம் பள்ளிச் சம்பந்தப்பட்ட அலுவல்களை மேற்கொள்ள உதவுவதால் இதற்கு ச்காலரிசு (Scholaris) என்னும் பெயர் பெற்றுள்ளது குறிப்பிடத்தக்கது.
இது மேற்குத் தொடர்ச்சி மலைகளில் வாழும் தனிச்சிறப்பு வாய்ந்த மரமாகும். இதற்குப் பேய்மரம் என்றும் பெயருண்டு. இம்மரத்தில் பேய் உலாவுவதாக மலைவாழ் மக்களிடம் நம்பப்படுகிறது.
அனுஷ்கா சங்கர்
அனுஷ்கா சங்கர் (Anoushka Shankar, অনুষ্কা শংকর; பிறப்பு: சூன் 9, 1981) இந்திய சித்தார் இசைக்கலைஞரும் இசையமைப்பாளரும் ஆவார். இவர் ரவிசங்கரின் மகளும், நோரா ஜோன்சின் தனது தந்தை வழியில் ஒன்று விட்ட சகோதரியுமாவார்.
சொந்த வாழ்க்கை மற்றும் கல்வி
இலண்டனில் பிறந்த அனுஷ்கா தமது குழந்தைப் பருவத்தை லண்டன் மற்றும் தில்லி ஆகிய இரு இடங்களிலும் கழித்தார். பதின்ம வயதில் அவர், கலிபோர்னியா என்சினிடாஸில் வசித்து, சான் டைகுட்டியோ அகாடமியில் பயின்றார். 1999 ஆம் ஆண்டில் சிறப்புப் பட்டப்படிப்பு பயின்ற அவர், கல்லூரியில் சேருவதை விடவும், இசைத் துறையில் சாதனை புரிவதையே விரும்பினார்.
தொழில் வாழ்க்கை
ஒரு சிறு குழந்தையாக இருக்கும்போதே, தமது தந்தையுடன் சித்தார் பயிற்சியைத் துவங்கிய அனுஷ்கா, தமது 13ஆம் வயதில் மேடை நிகழ்ச்சி ஒன்றை அளித்து, 16 ஆவது வயதில் இசைக்கான முதல் ஒப்பந்தத்தில் கையெழுத்திட்டார்.
1998ஆம் ஆண்டில் அனுஷ்கா என்ற தமது முதல் இசைத் தொகுப்பினை அவர் வெளியிட்டார். பின்னர், 2000ஆம் ஆண்டு ஃபிப்ரவரி மாதத்தில், கொல்கத்தாவின் ராமகிருஷ்ணா மையத்தில் நிகழ்ச்சி அளித்த முதல் பெண்மணியாக இவர் விளங்கினார். அனுஷ்காவும் அவருடைய ஒன்று விட்ட சகோதரியான நோரா ஜோன்ஸ் இருவருமே 2003ஆம் ஆண்டு கிராமி விருதுகளுக்காகப் பரிந்துரைக்கப்பட்டனர்.
கார்ஷ் காலே என்பவருடன் இணைந்து, 2007 ஆகஸ்ட் 28 அன்று, ப்ரீத்திங் அண்டர் வாட்டர் என்னும் இசைத்தொகுப்பினை வெளியிட்டார். இது பாராம்பரிய சித்தார் மற்றும் மின்னணுத் தாளம் மற்றும் இன்னிசை ஆகியவற்றின் கலவையாகும். இதில் குறிப்பிடத்தக்க வகையில், நோரா ஜோன்ஸ், ஸ்டிங் மற்றும் தனது மகளுடன் சித்தாரில் ஒரு இருவர் இசையை அளித்த ரவிசங்கர் ஆகியோரின் குரல் பங்களிப்புகள் இருந்தன.
2009ஆம் ஆண்டு அனுஷ்கா இந்துஸ்தான் டைம்ஸ் பத்திரிகையின் ஹெச்டி சிட்டி என்னும் வாழ்வு முறை துணையிதழில் பத்திகள் எழுதத் துவங்கினார். இந்தப் பத்திகள் தேசிமார்ட்டினி என்னும் சமூக வலையமைப்பினில் நேரடிக்-கணினி முறைமையில் காணக் கிடைக்கின்றன.
ஆதரவு நிகழ்ச்சிகள்
2002ஆம் ஆண்டு நவம்பர் மாதம் 29 அன்று, அவர் லண்டன் நகரில் ராயல் ஆல்பர்ட் ஹால் என்னுமிடத்தில் ஜார்ஜிற்கான இசை நிகழ்ச்சி என்பதனை நிகழ்த்தி அதில் தாமும் பங்கேற்றார். அது ஜார்ஜ் ஹாரிசன் என்பவரின் நினைவாக, 1971ஆம் ஆண்டு ஹாரிசானுடன், ரவிசங்கர் அளித்த பங்களாதேஷிற்கான இசை நிகழ்ச்சி என்னும் ஆதரவு நிகழ்ச்சியின் வடிவில் அமைக்கப்பட்ட நிகழ்ச்சியாக அமைந்தது.
2008ஆம் ஆண்டு மும்பைத் தாக்குதல்களுக்குப் பிறகு, அனுஷ்காவும் ஜெத்ரோ டுல் ஆகிய இருவரும் 2008ஆம் ஆண்டு நவம்பர் மாதம் 29ஆம் தேதி மும்பை நகரில் நிகழவிருந்த ஒரு நிகழ்ச்சியினை ஒத்தி வைத்தனர். அந்த நிகழ்ச்சியை அவர்கள் எ பில்லியன் ஹேண்ட்ஸ் கான்சர்ட் என்னும் பெயரில் தாக்குதல்களுக்குப் பலியானவர்களுக்கான ஒரு ஆதரவு நிகழ்ச்சியாக மாற்றியமைத்து 2008ஆம் ஆண்டு டிசம்பர் ஐந்தாம் நாள் நிகழ்த்தினர். இந்த முடிவைக் குறித்துப் பேசுகையில் அனுஷ்கா இவ்வாறு கருத்துத் தெரிவித்தார்: "ஒரு இசைக் கலைஞராக, நான் இவ்வாறுதான் பேசுகிறேன்; என்னுள் இருக்கும் கோபத்தை நான் இவ்வாறுதான் வெளிப்படுத்துகிறேன் [...] இந்தச் சம்பவங்களால் எங்களது சுற்றுலா முழுவதுமே மாறுதலுக்கு உள்ளாகி விட்டது; நிகழ்ச்சியின் கட்டமைப்பு அதே போலவே இருப்பினும், உணர்வு பூர்வமாக நாங்கள் இன்னும் அதிகமாகவே கூற முயற்சிக்கிறோம்."
செயற்பாடுகள்
அனுஷ்கா விலங்கினத்தின் உரிமைகள் மற்றும் விலங்குகளை நன்முறையில் நடத்தும் மக்கள் (பிஈடிஏ) என்னும் குழு ஆகியவற்றிற்கான ஆதரவாளர். அவரும் மற்றும் அவரது தந்தையாரும் விலங்குகள் துன்புறுத்தப்படுவதற்கு எதிர்ப்புத் தெரிவித்துத் தயாரிக்கப்பட்ட 30 விநாடிகளுக்கான பொதுச் சேவை அறிவிப்பு ஒன்றில் தோன்றியுள்ளனர். அனுஷ்கா முற்றிலுமாக சைவ உணவுப் பழக்கம் கொண்டவர். டிரிப்பிள் ஜே உடனான ஒரு வானொலிப் பேட்டியில் (ஞாயிறு இரவு சஃப்ரான்), தாம் ஒரு சைவ உணவுப் பழக்கம் கொண்டவர் அல்ல என்று அவர் கூறியுள்ளார். அனுஷ்கா, ஐக்கிய நாடுகள் உலக உணவு நிரலின் அதிகாரபூர்வமான இந்தியத் தகவலாளர் ஆவார்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:இசைக் கலைஞர்கள் பகுப்பு:சித்தார் இசைக் கலைஞர்கள்
குறியிறையார்
குறியிறையனார் சங்ககாலப் புலவர்களில் ஒருவர். ஓடி விளையாடும் சின்னஞ்சிறு புதல்வர்களை இப்புலவர் 'குறியிறைப் புதல்வர் என்று குறிப்பிடுகிறார். இவரது இயற்பெயர் தெரியாத நிலையில் புறநானூற்றைத் தொகுத்த ஆசிரியர் இவருக்குக் குறியிறையனார் என்று அவரது பாடலிலுள்ள தொடரைக்கொண்டு பெயர் சூட்டியுள்ளார்.
குறுந்தொகை 394 தரும் செய்தி
தலைவன் குற்றமில்லாதவன் என்று பசப்பித் தோழி தலைவியின் துன்பத்தைப் போக்க முயல்கிறாள். தலைவி ஒப்புக்கொள்ளவில்லை. அவன் தனக்குப் பகையாயின பாங்கை இயற்பழித்துக் கூறுகிறாள்.
குறியிறை
சின்னஞ்சிறு ஆண் குழந்தைகள் எழுந்து நடக்கும் பருவத்தில் ஆடையின்றித் திரிவர். அக் குழந்தை தன் ஆண்குறியைத் தானே தொடாமல் இருப்பதற்காக அதன் அரைஞாண் கயிற்றில் சில தொங்கல்களைக் கோத்திருப்பர். குழந்தை அதனைப் பிடித்து இழுத்துக்கொள்ளும். தன் குறிகளைத் தொடாதிருக்க அரைஞாணில் தொங்கவிடப்பட்டிருக்கும் இந்தத் தொங்கலுக்குக் குறியிறை என்று பெயர்.
உவமை
யானைக் குழவி சிறிதாக இருக்கும்போது சின்னஞ்சிறு பிள்ளைகளோடு சேர்ந்து விளையாடும். அதுவே பெரிதான பிறகு அவர்களும் பெரியவர்கள் ஆகி அவர்கள் விதைத்த தினையை மேயும் பகையாக மாறிவிடும். அதுபோலத் தலைவன் தலைவியோடு நகைத்துக்கொண்டு விளையாடிய காதல் விளையாட்டு பகையாக மாறிவிட்டதாம்.
உசாத்துணை
பகுப்பு:சங்கப் புலவர்கள்
ஆமணக்குநத்தம் ஊராட்சி
ஆமணக்குநத்தம் ஊராட்சி (Amanakkunattnam Gram Panchayat), தமிழ்நாட்டின் விருதுநகர் மாவட்டத்தில் உள்ள அருப்புக்கோட்டை வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செட்டிக்குளம் (வவுனியா)
செட்டிக்குளம் (Cheddikulam) என்பது இலங்கையின் வட மாகாணத்தில் வவுனியா மாவட்டத்தில் உள்ள ஓர் ஊர் ஆகும். இது வெங்கலச்செட்டிக்குளம் பிரதேச செயலாளர் பிரிவில் செட்டிக்குளம் கிராம அலுவலர் பிரிவில் அமைந்துள்ளது.
2012 கணக்கெடுப்பின் படி செட்டிக்குளம் கிராம அலுவலர் பிரிவின் மக்கள்தொகை 701 ஆகும். இவர்களில் 431 பேர் ஆண்களும், 270 பேர் பெண்களும் உள்ளனர்.
வெளி இணைப்புகள்
பகுப்பு:வவுனியா மாவட்டத்தில் உள்ள ஊர்களும், நகரங்களும்
நல்லாசிரியர் இலக்கணம்
நல்லாசிரியர் இலக்கணம் என்பது ஒரு நூல் இயற்றும் ஆசிரியனுக்கு இருக்கவேண்டிய நற்குணங்கள் எவையென்று நன்னூல் வரையறை செய்துள்ள பட்டியலாகும். குடிப்பிறப்பு, அருளுடைமை, கடவுள் பத்தி ஆகிய மேன்மைகளும் பல கலைகளையும் கற்றுத் தேர்ந்த அறிவும், தாம் கற்றவற்றை பிறருக்கு எடுத்துக் கூறும் சொல் வன்மையும், பூமி, மலை, துலாக்கோல், மலர் ஆகியனவற்றின் தன்மைகளும், உலகியலறிவும், உயர்ந்த குணங்களும் உடையவனே நூல் உரைக்கும் ஆசிரியன் ஆவான்.
வெளி இணைப்புகள்
பகுப்பு:நன்னூல்
ஆவணம்
சான்றுகள்
பகுப்பு:தகவல் அறிவியல்
இணுவில்
இணுவில் (Inuvil), இலங்கையின் வடமாகாணத்தில், யாழ்ப்பாண நகரத்துக்கு வடக்கில் சுமார் 5 மைல்கள் தொலைவில் அமைந்துள்ள ஒர் ஊர் ஆகும். இது யாழ்ப்பாணம் - காங்கேசன்துறை வீதியில் அமைந்துள்ளது. இவ்வீதி இந்த ஊரைக் கிழக்கு இணுவில், மேற்கு இணுவில் என இரு பகுதிகளாகப் பிரிக்கின்றது. இணுவிலுக்கு வடக்கில் உடுவிலும், கிழக்கில் உரும்பிராயும், தெற்கில் கோண்டாவிலும், மேற்குத் திசையில் சுதுமலையும் அமைந்துள்ளன. வேளாண்மைச் செய்கைக்கான சிறு தோட்டங்கள் நிறைந்துள்ள இவ்வூர் புகையிலைச் செய்கைக்குப் பெயர் பெற்றது.
அமெரிக்க மிஷனால் நிறுவப்பட்ட மகப்பேற்று மருத்துவமனையான மக்லியொட் மருத்துவமனை மிகவும் புகழ் பெற்றது. சில பத்தாண்டுகளுக்கு முன்பு வரை குடாநாட்டின் பல பகுதிகளிலிருந்தும் மக்கள் இம் மருத்துவ மனைக்குப் பெருமளவில் வந்தார்கள்.
இணுவிலில் அமைந்துள்ள கோயில்கள்
புகழ் பெற்ற, பழமை வாய்ந்த இந்துக் கோயில்கள் பல இவ்வூரில் அமைந்துள்ளன. இவற்றுள் சிறப்பு வாய்ந்தவை வருமாறு:
மேற்கோள்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்  பகுப்பு:யாழ்ப்பாண மாவட்டம்
வேணியர் இடுக்குமானி
வேணியர் இடுக்குமானி (Vernier scale அல்லது Vernier caliper) என்பது சாதாரண மீற்றர் கோலைக் காட்டிலும் திருத்தமாக நீளத்தை அளப்பதற்காகப் பயன்படும் ஒரு கருவி ஆகும். இதை பொறியியலாளர்களும் இயந்திர உருவாக்குனர் மற்றும் திருத்துனர்களும் ஓரளவு துல்லியமான நீள அளவீட்டைப் பெறுவதற்காகப் பயன்படுத்துவர். வேணியர் இடுக்குமானியில் பிரதான அளவிடை மற்றும் வேணியர் அளவிடை ஆகிய இரு அளவிடைகள் காணப்படுகின்றன. மிகத் திருத்தமான அளவிடை தேவைப்படும் சந்தர்ப்பங்களிலேயே வேணியர் இடுக்குமானி பயன்படுத்தப்படுகின்றது.
பூச்சிய வழு
வேணியர் இடுக்குமானியைக் கொண்டு வாசிப்பை எடுக்கும் முன் அக்கருவியில் பூச்சிய வழு உள்ளதா என அறிதல் அவசியமாகும். பூச்சிய வழுவற்ற கருவியில் இரு தாடைகளும் பொருந்தியிருக்கும் போது வேணியர் அளவிடை மற்றும் பிரதான அளவிடை ஆகியவற்றின் பூச்சியங்கள் பொருந்தியிருத்தல் அவசியமாகும். அவ்வாறு பொருந்தாவிடில், அக்கருவியில் பூச்சிய வழுவைக் கணித்த பின்னரே தேவையான வாசிப்பை எடுத்தல் வேண்டும். வேணியர் அளவிடையின் பூச்சியம் பிரதான அளவிடையின் பூச்சியத்தை விட்டு நகர்ந்து வாசிப்பைக் காட்டியிருந்தால் அது நேர்ப்பூச்சிய வழுவாகும். நேர்ப்பூச்சிய வழுவின் வாசிப்பைப் பின்னர் பெறப்படும் வாசிப்பிலிருந்து கழிக்க வேண்டும். வேணியர் பூச்சியம் வெளிநகர்ந்து பிரதான அளவிடையின் பூச்சியம் பின்னகர்த்தப்பட்டுக் காணப்பட்டால் அது மறைப்பூச்சிய வழுவாகும். மறைப்பூச்சிய வழுவைப் பின்னர் பெறப்படும் வாசிப்பிலிருந்து கழிக்க வேண்டும்.
பயன்பாடு
அருகில் தரப்பட்டுள்ள உதாரணம் மூலம் வேணியர் இடுக்குமானியைப் பயன்படுத்தும் முறையை அறிந்து கொள்ளலாம். இங்கு ஒரு உருக்குப் பொருளின் வெளிவிட்டம் புறத்தாடைகளால் அளக்கப்படுகின்றது. இக்கருவியில் பூச்சிய வழு இல்லை. பொருளை தாடைகளிடையே வைத்த பின்னர் திருகாணியைப் பயன்படுத்தி வேணியர் அளவிடை அசைய முடியாமல் நிறுத்தப்படும். இதன் இழிவெண்ணிக்கை இங்கு 1/20=0.05 mm எனக் குறிப்பிடப்பட்டுள்ளது. இங்கு வேணியர் பூச்சியத்துக்கு முன்னால் உள்ள பிரதான அளவிடை 2.4 cm உள்ளது. வேணியர் அளவிடையில் ஏதோவொரு பிரிவு பிரதான அளவிடையின் ஒரு கோட்டுடன் சரியாகப் பொருந்தும். இப்பிரிவின் எண்ணிக்கையை இழிவெண்ணிக்கையால் பெருக்குவதால் வேணியர் அளவிடை பெறப்படும். இங்கு 14ஆம் வேணியர் கோடு பொருந்துவதால் வேணியர் அளவிடை 14 x 0.05 mm = 0.7 mm. பிரதான அளவிடை மற்றும் வேணியர் அளவிடையைக் கூட்டி எம்மால் 24.7 mm = 2.47cmஐ வெளிவிட்ட வாசிப்பாகப் பெறுகின்றோம்.
மேற்கோள்கள்
பகுப்பு:அளவீட்டுக் கருவிகள் பகுப்பு:சீனக் கண்டுபிடிப்புக்கள்
பாசதீபம்
பாச தீபம் 1973 ஆம் ஆண்டு வெளிவந்த தமிழ்த் திரைப்படமாகும். பட்டு இயக்கத்தில் வெளிவந்த இத்திரைப்படத்தில் ஏ. வி. எம். ராஜன், மஞ்சுளா மற்றும் பலரும் நடித்துள்ளனர்.
போர் விளைவு
போர் விளைவு (Bohr effect) எனும் ஹீமோகுளோபினின் தனிப்பண்பை 1904 ஆம் ஆண்டு டச்சு நாட்டு உடலியங்கியல் அறிஞரான கிறிஸ்டியன் போர் (இயற்பியல் அறிஞர் நீல்ஸ் போரின் தந்தை) விவரித்தார். இவ்விளைவின் படி, குருதியில் புரோட்டான்களின் செறிவும் கரியமில வாயுவின் செறிவும் அதிகமாகும் போது ஹீமோகுளோபின் - ஆக்ஸிஜன் இடையிலான கவர்ச்சி குறைகிறது. ஆகவே ஆக்சிஜன் ஹீமோகுளோபினில் இருந்து பிரிந்து திசுக்களுக்குக் கிடைக்கிறது.
பகுப்பு:உடலியங்கியல் பகுப்பு:உயிர்வேதியியல்
தஞ்சாவூர் லட்சுமி நாராயணப்பெருமாள் கோயில்
தஞ்சாவூர் லட்சுமி நாராயணப்பெருமாள் கோயில் தஞ்சாவூரில் உள்ள பெருமாள் கோயிலாகும்.
அமைவிடம்
தஞ்சாவூர் கும்பகோணம் சாலையில் கரந்தட்டாங்குடியை அடுத்துள்ள சுங்கம்தவிர்த்தான் திடல் என்னுமிடத்தில் இக்கோயில் அமைந்துள்ளது.
அமைப்பு
கோயிலின் முகப்பில் லட்சுமி நாராயணர் அமர்ந்த கோலத்தில் உள்ளார். வலது புறம் கருடாழ்வாரும், இடது புறம் ஆஞ்சநேயரும் உள்ளனர். முன் மண்டபம், கருவறை, விமானம் ஆகியவற்றைக் கொண்டு அமைந்துள்ளது. கோயிலின் வலது புறத்தில் பால ஆஞ்சநேயர் சன்னதியும்,  இடது புறத்தில் பால விநாயகர் சன்னதியும் உள்ளன. அதற்கு முன்பாக மூலவரை நோக்கிய நிலையில் கருடாழ்வார் உள்ளார். அதற்கு முன்பாக பலி பீடம் உள்ளது. மூலவர் உள்ள கருவறைக்கு முன்பாக இரு புறமும் துவார பாலகர்கள் உள்ளனர்.
குடமுழுக்கு
26 நவம்பர் 1993 அன்று குடமுழுக்கு ஆனதற்கான கல்வெட்டு உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
சிறுபான்மையினர்
சிறுபான்மையினர் என்போர் ஒரு நாட்டிலோ, அதற்குட்பட்ட பகுதிகளிலோ இன, மொழி, பண்பாட்டு அடிப்படையில் குறைந்த எண்ணிக்கையிலோ, விகிதாச்சார அடிப்படையில் குறைந்த அளவிலோ வாழ்பவர்கள். உலகின் பெரும்பாலான நாடுகளில் சிறுபான்மையினர் வாழ்கின்றனர். வெகு சில நாடுகளே தங்கள் நாட்டில் ஒரே இனத்தை, பண்பாட்டை, மொழியைப் பாவிக்கிற மக்களைக் கொண்டுள்ளன. சிறுபான்மையினர் பூர்வகுடிகளாகவோ, குடிபெயர்ந்தோராகவோ இருக்கலாம். எண்ணிக்கையில் சிறுபான்மையினராய் இருந்தாலும், அவர்களும் தங்கள் வாழும் பகுதியின் குடிமக்களே என்பதால், பல நாடுகள், பகுதிகள் இவர்களுக்கும் சம உரிமையை வழங்கியுள்ளன. சில நாட்டின் எல்லைகளில் வாழும் பிற நாட்டினரும் சிறுபான்மையினரே.
மேலும் பார்க்க
இந்தியாவில் சிறுபான்மையினர் உரிமை
பகுப்பு:சமூகவியல் பகுப்பு:மனித உரிமைகள் பகுப்பு:இந்தியாவில் அரசியல் சொல்லாட்சி
அந்தோனி பர்ட்டன்
அந்தோனி பர்ட்டன் (Anthony Burton , பிறப்பு: ஏப்ரல் 15 1975) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
அந்தோனி பர்ட்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 16 2011.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1975 பிறப்புகள் பகுப்பு:வாழும் நபர்கள் பகுப்பு:யார்க்சையர் துடுப்பாட்டக்காரர்கள்
சீதா தேவி கோயில்
சீதா தேவி கோயில் (Seetha Devi Temple) என்பது தென்னிந்திய மாநிலமான, கேரளத்தின், வயநாடு மாவட்டத்தில் புல்பள்ளியில் உள்ள ஒரு கோயில் ஆகும். இது கேரள கோயில்களில் தனித்துவமான இடத்தைப் பெற்றுள்ள கோயிலாகும். ஏனெனில் இது இராமன் மற்றும் சீதையின் குழந்தைகளான இலவன், குசன் ஆகியவர்களுக்கு நிறுவபட்ட ஒரே கோயில் ஆகும். சீதையின் புராணக்கதையுடனும், அவரது குழந்தைகளான இலவன் மற்றும் குசன் ஆகியோர் இந்த கோயிலுடன் நெருக்கமாக இணைக்கப்பட்டுள்ளது. புல்பள்ளி என்ற பெயர் கூட புல் படுக்கையுடன் (தர்பைப் புல்) தொடர்புடையது என்று நம்பப்படுகிறது, அதில் இலவன் ஒரு குழந்தையாக விளையாடியதாக நம்பப்படுகிறது.
புராணம்
புல்பள்ளியின் சீதா தேவி கோயில் 18 ஆம் நூற்றாண்டில் பழசி ராஜாவால் கட்டப்பட்டது. அவர் பல ஆண்டுகளாக கோயிலை நிர்வகித்தார். இந்த கோவிலின் முற்றத்தில் அவர் தனது இராணுவத் தலைவர்களுடனான சந்திப்புகளையும், கலந்துரையாடல்களையும் நடத்தியுள்ளார். இந்த கோயிலின் நிர்வாகம் பின்னர் குப்பத்தோட் குடும்பம் மற்றும் வயநாட்டில் உள்ள புகழ்பெற்ற நாயர் குடும்பத்தின் கைகளுக்கு வந்தது. அந்த நேரத்தில் வயநாட்டில் உள்ள பெரும்பாலான முக்கியமான கோயில்கள் வெவ்வேறு நாயர் குடும்பங்களால் நிர்வகிக்கப்பட்டன. குப்பத்தோட் குடும்பத்தின் மூபில் நாயர் (தலைவர்) குடும்பத்தின் தலைமையகமான நெல்லாரட் எடோமில் தங்கியிருந்தார். இப்போது கூட, இந்த குடும்பத்தைச் சேர்ந்த ஒருவர் கோவிலின் நிர்வாகத்திற்கான அறங்காவலராக நியமிக்கப்பட்டுள்ளார்.
இராணுவத் தாக்குதலின் போது, மைசூரைச் சேர்ந்த திப்பு சுல்தான் இந்த கோவிலை அழிக்கத் திட்டமிட்டார். ஆனால் சீதை தேவியின் அற்புத சக்தியால் நண்பகலில் உருவாக்கப்பட்ட இருள் காரணமாக அவர் பின்வாங்க வேண்டியிருந்தது என்று நம்பப்படுகிறது.
இந்த கோயிலின் மற்றொரு குறிப்பிடத்தக்க விஷயம் என்னவென்றால், வயநாட்டின் பெரும்பாலான பகுதிகளில் மிகவும் பொதுவாக காணப்படும் அட்டைகள் இந்த கோயிலைச் சுற்றியுள்ள பகுதியில் காணப்படுவதில்லை. புராணத்தின் படி, சீதை இலவனையும் குசனையும் கடித்த அட்டைகளைச் சபித்து புல்பள்ளியில் இருந்து வெளியேற்றினார் எனப்படுகிறது. இந்த இடத்தைப் பற்றிய மற்றொரு குறிப்பிடத்தக்க விஷயம் என்னவென்றால், பல்வேறு இடங்களில் ஏராளமான புற்று மேடுகளை (வால்மீகம்) காணலாம். இது இராமாயணத்தை எழுதிய வால்மீகி முனிவருடன் தொடர்புடையது. சனவரி முதல் வாரத்தில் கொண்டாடப்படும் இந்த கோயில் திருவிழாவில் திருவிழாவானது பிராந்திய திருவிழாவாகவும் கருதப்படுகிறது. இதில் பல்வேறு சாதிகள், மதங்களைச் சேர்ந்தவர்கள் ஏராளமானோர் கலந்து கொள்கின்றனர். ஆண்டுதோறும் ஜனவரி மாதத்தில் கொண்டாடப்படும் இந்த கோயில் திருவிழாவுக்கு, வயநாட்டின் பல்வேறு பகுதிகளிலிருந்தும் மக்கள் வந்து செல்கின்றனர்.
குறிப்புகள்
பகுப்பு:வயநாடு மாவட்டத்திலுள்ள இந்துக் கோயில்கள்
விளம்பரம் (திரைப்படம்)
விளம்பரம் என்பது 2019 ஆண்டு வெளியான இந்திய தமிழ் திரைப்படம் ஆகும். இதனை கே. ஏ. சூர்யாநிதி இயக்குயுள்ளார்.
பாடல்கள்
ஜூன் 15, 2013 அன்று விளம்பரம் படத்தின் பாடல்கள் வெளியானது. மொத்தம் 5 பாடல்கள் இந்த பாடல் தொகுப்பில் இடபெற்றுள்ளன.
மேற்கோள்கள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மாண்டோசு புயல்
மாண்டோசு புயல் (Cyclone Mandous) என்பது 2022ஆம் ஆண்டு திசம்பர் மாதத்தில் உருவான காற்றழுத்த தாழ்வு மண்டலமாகும். இது வட இந்தியப் பெருங்கடல் பகுதியில் உருவான வெப்பமண்டல சூறாவளி ஆகும்.
வானிலை வரலாறு
இந்திய வானிலை ஆய்வு மையம் வங்காள விரிகுடாவில் உருவான வெப்பமண்டல காற்றழுத்த தாழ்வு மண்டலத்திற்கு வங்காள விரி குடாவினை குறிக்கும் வகையில் பிஓபி 09 (BOB 09) எனப் பெயரிடப்பட்டது ஒருங்கிணைந்த சூறாவளி எச்சரிக்கை மையம், இந்த சூறாவளி குறித்த அறிக்கையினை வெளியிட்டது. இது மிகவும் வெதுவெதுப்பான நீர் மற்றும் குறைந்த மிதமான காற்று காரணமாக மேலும் தீவிரமடையக்கூடும் என்று கூறியது. இந்நிகழ்விற்கு முதலீடு 96B என்று குறிப்பிட்டது. ஒரு நாள் கழித்து, ஒருங்கிணைந்த சூறாவளி எச்சரிக்கை மையம் மற்றும் இந்திய வானிலை ஆய்வு மையமும் இந்த குறைந்த அழுத்தத்தை "சூறாவளி புயல்" என்று வகைப்படுத்தியது. இதற்கு மாண்டோசு என்று பெயரிடப்பட்டது. தொடர்ந்து கண்காணிக்கப்பட்டு வந்த நிலையில், மாண்டோசு மேற்கு நோக்கி நகர்ந்து, 65 மைல் வேகத்தில் காற்றின் வேகத்தை அடைந்து, கடுமையான சூறாவளி புயலாக வலுப்பெற்றது.
தயார்படுத்தல்கள்
இந்தப் புயலை முன்னிட்டு தமிழ்நாட்டில் 16 மாவட்டங்களிலும், புதுச்சேரி, காரைக்காலில் கல்லூரிகள், பள்ளிகளுக்கு திசம்பர் 8 மற்றும் 9 ஆகிய தேதிகளில் விடுமுறை விடப்பட்டிருந்தது.
இராதானூர் குவளந்தடங்கன்னியம்மன் கோயில்
இராதானூர் குவளந்தடங்கன்னியம்மன் கோயில் தமிழ்நாட்டில் இராமநாதபுரம் மாவட்டம், இராதானூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் ஒரு ஏக்கர் பரப்பளவில் அமைந்துள்ளது.இதில் குவளந்தடங்கன்னி அம்மன் சன்னதியும், ஸ்ரீகாளியம்மன், ஸ்ரீகருப்பண சுவாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காலை மற்றும் மாலை என இருகாலப் பூசைகள் நடக்கின்றது.மேலும் இக்கோயில் ஒரு கிராமத்தைச் சேர்ந்த பரம்பரை பூசாரிகளால் பூஜை செய்யப்படுகின்றது.இந்தக் கோயிலின் முக்கிய பொறுப்புகள் முத்துராமன் பூசாரி மற்றும் செந்தில் பூசாரியின் கீழ் செயல்படுகிறது
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிடைச் சட்டம் (சீருடற்பயிற்சி)
கிடைச் சட்டம் (Horizontal Bar) அல்லது உத்தரம்  (High Bar) ஆண் சீருடற்பயிற்சியாளர்களால் கலைநய சீருடற்பயிற்சிகளில் பயன்படுத்தப்படும் ஓர் கருவியாகும். இது வழைமையாக விளையாட்டுத் தரைக்கு மேலாகவும் இணையாகவும் கம்பிவடங்களாலும் வளையாத செங்குத்து தாங்கிகளாலும்  நிலைநிறுத்தப்பட்டுள்ள ஓர்  உருளைவடிவ  மாழையாலான (பொதுவாக எஃகு) சட்டம் ஆகும். இதில் விளையாடுபவர்கள் தோல்பொருளாலான பிடிப்புகளைப் பயன்படுத்துவர். தற்போதைய உயர்நிலை போட்டிகளில் பெண்களின் சமநிலையில்லாச் சட்டங்கள் மற்றும் ஆண்களின் இணைச் சட்டங்கள் கருவிகளைப் போலவே சற்றே நெகிழ்வான கண்ணாடியிழைச் சட்டத்தை பயன்படுத்துகின்றனர்.
வெளி இணைப்புகள்
பகுப்பு:சீருடற்பயிற்சி விளையாட்டு
அ. சிவசம்புப் புலவர்
'''அ. சிவசம்புப் புலவர்''' (1830 - செப்டம்பர் 29, 1910) இலங்கை, யாழ்ப்பாண மாவட்டத்தில் உடுப்பிட்டி என்னும் ஊரைச் சேர்ந்தவர். 1830 ஆம் ஆண்டு பிறந்தார். தந்தையார் அம்பலவாணர் அருளம்பல முதலியார். தாயார் கதிராசிப் பிள்ளை. இவர் நல்லூரைச் சேர்ந்த சரவணமுத்துப் புலவரிடமும், பின்னர் அவரது மாணவரான சம்பந்தப் புலவரிடமும் தமிழ் கற்றார். தமிழ் இலக்கண நூல்களையும், சங்க இலக்கியம், இதிகாசங்கள் முதலியவற்றையும் முறையாகக் கற்றுத்தேர்ந்தார். இவருக்கு இளமையிலேயே கவிபாடும் திறன் வாய்த்திருந்தது. ஆறுமுக நாவலர் காலத்தில் வாழ்ந்த இவர் யாழ்ப்பாணத்தில் மட்டுமன்றி இந்தியாவிலும் தமிழ்நாட்டில் தமிழ்ப் பணி புரிந்துள்ளார். இவர் 1910 ஆம் ஆண்டு செப்டெம்பர் மாதம் 29 ஆம் தேதி காலமானார்.
இராமநாதபுரம் அரசர் இரவிகுல விஜய ரகுநாத பாஸ்கர சேதுபதி மீது கல்லாடக் கலித்துறை, நான்மணிமாலை, இரட்டை மணிமாலை போன்றவற்றையும், மதுரைத் தமிழ்ச் சங்கம் நிறுவிய பாண்டித்துரைத் தேவர் மீது நான்மணி மாலையும் பாடியுள்ளார். அறுபது பிரபந்தங்கள் உட்படப் பல செய்யுள்களையும், மறையசையந்தாதியுரை, யாப்பருங்கலக்காரிகையுரை, கந்தபுரான வள்ளியம்மை திருமணப்படலவுரை போன்ற உரை நூல்களையும் இவர் ஆக்கியுள்ளார்.
பாடிய பிரபந்தங்கள்
250px|thumb|right|திருச்செந்தில்யமகவந்தாதி
உசாத்துணை
பகுப்பு:யாழ்ப்பாணத்து நபர்கள் பகுப்பு:ஈழத்துப் புலவர்கள் பகுப்பு:உரையாசிரியர்கள் பகுப்பு:1830 பிறப்புகள் பகுப்பு:1910 இறப்புகள்
அம்னோ
அம்னோ என்பது தேசிய ஐக்கிய மலாய்க்காரர்கள் அமைப்பு என்பதின் சுருக்கம் ஆகும் (United Malays National Organisation). மலாய்க்காரர்களின் மலாய் மேலாதிக்க தன்மையை நிலைநாட்டி இனம், சமயம், நாடு ஆகியவற்றின் கண்ணியத்தைக் கட்டிக் காக்க இந்தக் கட்சி போராடி வருகிறது. மலாய்க்காரர்களின் கலாசாரத்தைத் தேசியக் கலாசாரமாகப் பாதுகாத்து நிலைநிறுத்தி, இஸ்லாமிய சமயத்தை விரிவு படுத்தும் முயற்சியில் தீவிரம் காட்டி வருகிறது.
வரலாறு
இரண்டாம் உலகப்போர் முடிந்ததும் பிரித்தானியர்கள் மலாயாவுக்கு மறுபடியும் திரும்பினர். மலாய்க்காரர்களுக்காகப் பிரித்தானியர்கள் மலாயா ஒன்றியம் (Malayan Union) எனும் ஓர் அமைப்பை உருவாக்கினர். எனினும், அதன் சட்டக் கட்டமைப்பு வேலைகளில் இருந்த பிரச்னைகளின் காரணமாக எதிர்ப்புகள் தோன்றின.
மலாயா ஒன்றியத்தின் மூலமாக மலாய் மாநிலங்கள் பிரித்தானிய முடியாட்சிக்குள் கொண்டு வரப்படுவதாக மலாய்க்காரர்கள் அச்சம் அடைந்தனர். மேலும் மலாய்க்காரர்களின் அரசுரிமையைப் பாதிக்கக்கூடிய அம்சங்களும் அந்தச் சட்டக் கட்டமைப்புகளில் இருந்தன. அவையே எதிர்ப்புகளுக்கு முக்கிய காரணங்களாகும். மலாய்க்காரர்கள் அல்லாதவர்களும் அம்னோவில் உறுப்பியம் பெற வேண்டும் எனும் கருத்தை டத்தோ ஓன் ஜாபார் வலியுறுத்தி வந்தார்.
மலாயா ஒன்றியம்
தவிர, மலாயா ஒன்றியத்தில் மலாய்க்காரர்கள் அல்லாத சீனர்களும், இந்தியர்களும் இடம் பெற வேண்டும் என்றும் பிரித்தானியர்கள் தீவிரம் காட்டினர். அதுதான் மலாயா ஒன்றியத்தை பிரித்தானியர்கள் உருவாக்கியதற்குத் தலையாய காரணம் ஆகும்.
மலாயா ஒன்றியத்தின் மூலமாக மலாய்க்காரர்கள் அல்லாதவர்களுக்கு கட்டுப்பாடற்ற குடியுரிமை வழங்கப்படுவதைப் பல மலாய்க்காரர் அமைப்புகள் எதிர்ப்புகளையும் கண்டனங்களையும் தெரிவித்தன. அதன் பிறகு பல மலாய்க்காரர்கள் மாநாடுகள் நடைபெற்றன. அதன் நீட்சியாக 1946 மே 10 இல், வேறு ஒரு தேசியக் கட்சி, அம்னோ எனும் பெயரில் தோற்றம் கண்டது. அம்னோவின் தலைவராக டத்தோ ஓன் ஜாபார் பொறுப்பேற்றார்.
மலாய்க்காரர்கள் எதிர்ப்பு
மலாயா ஒன்றியம் என்பது, மலாயாவில் இருந்த அனைத்து சுல்தான்களின் ஆளுமைகளை ஒரே குடையின் கீழ் கொண்டு வந்து, மத்திய அரசாங்கத்தைப் பிரித்தானியர்களின் கட்டுப்பாட்டின் கீழ் கொண்டு வருவதாகும். அதாவது மையப்படுத்தப்பட்ட கட்டுப்பாடுக்குள் பிரித்தானிய ஆளுமையைக் கொண்டு வருவது. இந்த மலாயா ஒன்றியம் அமைக்கப்படுவதில் மலாய்க்காரர்கள் எதிர்ப்பு தெரிவித்ததற்கு வேறு பல காரணங்களும் இருந்தன.
மலாய்க்காரர்களுக்கு அப்போதைய இந்தியர்கள் ஒரு மருட்டலாகத் தெரியவில்லை. சமயக் கோட்பாடுகளைத் தவிர, கலை, கலாசாரங்களின்படி இரு இனங்களும் சமரசமாய் ஒத்துப் போகக்கூடியதாய் இருந்தன. ஆனால், சீனர்களின் பொருளாதார ஆதிக்கத் தன்மைதான் மலாய்க்காரர்களை அச்சமடையச் செய்தது. சீனர்களின் தனிப்பட்ட பொருளாதார ஆதிக்கம் மட்டுமே மலாய்க்காரர்களுக்குப் பெரும் அச்சுறுத்தலாக அமைந்தது.
தேசிய ஐக்கிய மலாய்க்காரர்கள் அமைப்பு
1946 மார்ச் 1 இல், மலாயா, சிங்கப்பூரில் இருந்த மலாய் அமைப்புகள் கோலாலம்பூரில் ஒன்று கூடி ஒரு மாநாட்டை நடத்தின. அந்த மாநாட்டிற்கு அகில மலாயா மலாய் மாநாடு என்று பெயர். அதற்கு டத்தோ ஓன் ஜாபார் தலைமை தாங்கினார். ஒரு மாதம் கழித்து 1946 ஏப்ரல் 1 இல், பிரித்தானியர்களால் மலாயா ஒன்றியம் தொடக்கி வைக்கப்பட்டது.
அப்போதைய பிரித்தானியத் தலைமை ஆளுநர் எட்வர்ட் ஜெண்ட் மலாயா ஒன்றியத்தின் தலைமைப் பொறுப்பை ஏற்றுக் கொண்டார். ஆனால், மலாய்க்காரர்களும் மலாய் ஆளுநர்களும் மலாயா ஒன்றியத்தை ஏற்றுக் கொள்ளாமல் புறக்கணிப்பு செய்தனர்.
1945 மே 11 இல் ஜொகூர் பாருவில் மற்றோர் அகில மலாயா மலாய் மாநாடு நடந்தது. அந்த மாநாட்டில் மலாய்க்காரர்களுக்காக ஓர் அரசியல் கட்சி தேவை என்பதால் அம்னோ எனும் தேசிய ஐக்கிய மலாய்க்காரர்கள் அமைப்பு தோற்றுவிக்கப்பட்டது. டத்தோ ஓன் ஜாபார் தலைவர் பதவியை ஏற்றுக் கொண்டார்.
மலாயா சுதந்திரக் கட்சி
அம்னோ தோற்றுவிக்கப்பட்டாலும், மலாயா ஒன்றியத்தை டத்தோ ஓன் ஜாபார் ஆதரித்து வந்தார். ஆனால், அவருடைய நோக்கங்களை மலாய் அமைப்புகள் புறக்கணித்து வந்தன. தன்னுடைய நோக்கங்களுக்கு தொடர்ந்தால் போல எதிர்ப்பு தெரிவிக்கப்பட்டதால், விரக்தி அடைந்த டத்தோ ஓன் ஜாபார் அம்னோவில் இருந்து வெளியேறி மலாயா சுதந்திரக் கட்சியைத் தோற்றுவித்தார்.
டத்தோ ஓன் ஜாபார் வெளியேறியதும், அம்னோவின் தலைமைப் பொறுப்பிற்கு துங்கு அப்துல் ரகுமான் மாற்றுத் தலைவராக நியமனம் செய்யப்பட்டார். அதே ஆண்டு 1946 இல், மலாயாவில் முதல்முறையாக பினாங்கு ஜார்ஜ் டவுன் (பினாங்கு) நகராட்சி மன்றத் தேர்தல் நடைபெற்றது. அதில் மலாயா தீவிரக் கட்சி ஒன்பது இடங்களில் ஆறு இடங்களைக் கைப்பற்றியது.
மலாயா தீவிரக் கட்சி
மலாயா தீவிரக் கட்சி என்பது பெரும்பாலும் சீனர்களை உறுப்பினர்களாகக் கொண்ட கட்சியாகும். பினாங்குத் தீவில் அதிகமாக சீனர்கள் இருந்ததால் மலாயா தீவிரக் கட்சி எளிதாக வெற்றி பெற முடிந்தது அதன் பின்னர், மலேசிய சீனர் சங்கத்துடன் ஓர் ஒப்பந்தம் செய்து கொள்ளப்பட்டது. ஒரே இடத்தில் இரு கட்சிகளும் போட்டியிடுவது இல்லை என அம்னோவும் மலேசிய சீனர் சங்கமும் பரஸ்பரம் இணக்கம் தெரிவித்தன.
அடுத்து அடுத்து வந்த தேர்தல்களில் அம்னோ, மலேசிய சீனர் சங்கம், மலேசிய இந்திய காங்கிரசு இணைந்து செயல்பட்டன. அதுவே, பின்னாளில் மலேசிய கூட்டணி கட்சி எனும் அரசியல் கூட்டணி உருவாவதற்கு காரணமாக அமைந்தது. அந்தக் கூட்டணிதான் மலேசியாவில் முதல் அரசியல் கூட்டணியாகும்.
மலாயா சுதந்திரப் பேச்சு வார்த்தைகள்
1954 ஆம் ஆண்டு நடைபெற்ற மாநிலத் தேர்தல்களில், 268 இடங்களில் கூட்டணி போட்டியிட்டது. அதில் 226 இடங்களில் வெற்றி பெற்றது. அதே ஆண்டு 100 இடங்களைக் கொண்ட மத்திய சட்டப் பேரவை தோற்றுவிக்கப்பட்டது. மத்திய சட்டப் பேரவையின் 52 இடங்களுக்குத் தேர்தலும் எஞ்சியுள்ள 46 இடங்களுக்கு நியமனங்கள் செய்யப்படும் என்று அறிவிக்கப்பட்டது.
தேர்தல் முடிவுகள் அறிவிக்கப்பட்ட போது 52 இடங்களில் போட்டியிட்டு இருந்த கூட்டணி 51 இடங்களில் வெற்றி பெற்றது. கூடணியின் மீது மக்களுக்கு இருந்த வலுவான நம்பிக்கை அந்தத் தேர்தலின் மூலம் தெரிய வந்தது. அதன் பின்னர் 1963 இல், மலாயா, சிங்கப்பூர், சபா, சரவாக் ஆகியவை இணைந்து மலேசியாவானது. 1965 இல் சில அரசியல் காரணங்களுக்காக சிங்கப்பூர் மலேசியாவில் இருந்து பிரிக்கப்பட்டது.
மேற்கோள்
பகுப்பு:மலேசிய அரசியல் கட்சிகள் பகுப்பு:1946இல் நிறுவப்பட்ட அரசியல் கட்சிகள்
கேம்பிரிட்ஜ் கலை அறிவியல் கல்லூரி
கேம்பிரிட்ஜ் கலை அறிவியல் கல்லூரி 2006 ஆம் ஆண்டில் நிறுவப்பட்டது. இது திருச்சிராப்பள்ளி பாரதிதாசன் பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
அங்கீகாரம்
இக்கல்லூரி, இந்திய பல்கலைக்கழக மானியக் குழுவினால் அங்கீகரிக்கப்பட்ட கல்லூரி.
இடம்
வட்ட மங்களம், கரூரில் இக்கல்லூரி அமைந்துள்ளது
படிப்புகள்
இந்த கல்லூரியில் ஆங்கிலம், தமிழ், கணினி, அறிவியல், வணிகவியல் என 8 பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
சான்றுகள்
பகுப்பு:கரூர் மாவட்டத்திலுள்ள தனியார் கலைக் கல்லூரிகள் பகுப்பு:பாரதிதாசன் பல்கலைக்கழக இணைவுக்கல்லூரிகள்
சசுதி பிராட்டா
சசுதி பிராட்டா (Sasthi Brata, 1939-2015) என்பவர் ஒரு இந்திய ஆங்கில எழுத்தாளர் ஆவார். இதழாளராகவும் புதின ஆசிரியராகவும் எழுத்தாளராகவும் விளங்குபவர். இவருடைய முழுப் பெயர் சசுதி பிராட்டா சக்ரவர்த்தி ஆகும். 1961 முதல் இங்கிலாந்தில் வாழ்கிறார். தம் 28 ஆம் அகவையில் சசுதி பிராட்டா, தன் வரலாற்றை 'மை காட் டைடு யங்' என்னும் தலைப்பில் புத்தகமாக எழுதினார். இந்த நூல் இந்தியாவிலும் இங்கிலாந்திலும் இவரை அறிமுகம் செய்தது. எழுத்துலகில் புகழ் பெறுவதற்கு முன் இவர் விடுதிகளிலும் பிற இடங்களிலும் உணவு பரிமாறுபவராகவும் துப்புரவுப் பணியாளராகவும் இருந்து எளிய வேலைகளைச் செய்தார்.
பிறப்பும் படிப்பும்
வசதிகள் கொண்ட உயர் வகுப்புக் குடும்பத்தில் பிறந்தார். தொடக்கக் கல்வியை கொல்கத்தாவில் உள்ள ஒரு பள்ளியிலும், பின்னர் கொல்கத்தா பிரசிடென்சி கல்லூரியிலும் பயின்றார்.
எழுத்துப்பணி
சசுதி பிராட்டாவின் எல்லா நூல்களும் தன்மைக் கூற்றில் எழுதப்பட்டவை. இவர் எழுதிய கதைகளில் காமச் சுவை விரவிக் காணப்படும். இந்தியக் குடும்பங்களில் நிகழும் குழந்தைத் திருமணங்கள், சடங்குகள், சம்பிரதாயங்கள், இந்திய மக்களிடையே நிலவும் மடமைகள், சுற்றுச் சூழல் தூய்மையின்மை ஆகியவற்றைச் சுட்டிக் காட்டி எழுதினார். இந்தியக் குமுகாயத்தில் உள்ள மத வெறுப்புக்கள், சாதி வேறுபாடுகள், அரசியல் போலித்தனம், அடிமைத்தனம் ஆகியவற்றைத் தம் நூல்களில் எழுதினார். விறுவிறுப்பாகவும் சொற் செறிவுடனும் காமச்சுவை கலந்தும் எழுதி வந்தார். மது குடிப்பது, புகைப் பிடிப்பது, பெண்களுடன் உறவுக் கொள்வது ஆகிய பழக்கங்களைக் கொண்டவர் என்பதை வெளிப்படையாக எழுதினார். நூல்களில் மட்டும் அல்லாமல், இந்திய நாட்டு இதழ்களிலும் இங்கிலாந்துப் பத்திரிகைகளிலும் கட்டுரைகள் எழுதினார்.
மேலும் பார்க்க
http://www.telegraphindia.com/1160227/jsp/opinion/story_71509.jsp#.V4CH-49OI2x
பகுப்பு:இந்திய ஆங்கில எழுத்தாளர்கள் பகுப்பு:1939 பிறப்புகள் பகுப்பு:வங்காள எழுத்தாளர்கள் பகுப்பு:2015 இறப்புகள்
பெர்க்கிலியம்(III) நைட்ரேட்டு
பெர்க்கிலியம்(III) நைட்ரேட்டு (Berkelium(III) nitrate) Bk(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொதுவாக Bk(NO3)3·4H2O என்ற வாய்ப்பாட்டைக் கொண்ட நீரேற்றாகவே இச்சேர்மம் உருவாகிறது. இளம் பச்சை நிறத்தில் ஒரு திண்மமாக இந்நீரேற்று காணப்படுகிறது. 450 பாகை செல்சியசு வெப்பநிலைக்கு சூடுபடுத்தினால் பெர்க்கிலியம்(III) நைட்ரேட்டு சிதைவடைந்து பெர்க்கிலியம்(IV) ஆக்சைடாக மாறுகிறது.
தயாரிப்பு முறை
பெர்க்கிலியம் உலோகம் அல்லது பெர்க்கிலியம் ஐதராக்சைடுடன் நைட்ரிக் அமிலத்தைச் சேர்த்து வினைப்படுத்தினால் பெர்க்கிலியம்(III) நைட்ரேட்டு உருவாகிறது.
பயன்கள்
வர்த்தகப் பயன்கள் ஏதுமில்லை என்றாலும் டென்னிசின் தனிமத்தை தயாரிக்க பயன்படுகிறது. நீரிய பெர்க்கிலியம்(III) நைட்ரேட்டை தைட்டானியம் மென்தகட்டின் மீது பூசி கால்சியம்-48 அணுக்களால் மோதச் செய்தால் டென்னிசின் உருவாகிறது.
மேற்கோள்கள்
பகுப்பு:பெர்க்கிலியம் சேர்மங்கள் பகுப்பு:நைட்ரேட்டுகள்
தந்தைவழி உரிமைகள் மற்றும் கருக்கலைப்பு
தந்தைவழி உரிமைகள் மற்றும் கருக்கலைப்பு (Paternal rights and abortion) பிரச்சினை கருக்கலைப்பு விவாதம் மற்றும் தந்தையர் உரிமை இயக்கம் ஆகிய இரண்டின் நீட்சியாகும். கருக்கலைப்பு என்பது கணவன்- மனைவி இடையே கருத்து வேறுபாடு மற்றும் வழக்குக்கு ஒரு காரணியாக மாறி வருகிறது.
வரலாறு
ரோமானிய சட்டம் தூண்டப்பட்ட கருக்கலைப்புகளை அனுமதித்தது ஆனால் உயிரியல் தந்தையை கருத்தில் கொண்டு அதை ஒழுங்குபடுத்தியது. பேரரசர் செப்டிமியசு செவெரஸ் கிபி 211 இல் தனது கணவரின் அனுமதியின்றி கருக்கலைப்பு செய்த ஒரு பெண் தனது கணவரின் குழந்தையை இழந்ததற்காக நாடுகடத்தப்பட வேண்டும் என்று தீர்ப்பளித்தார்.
கிமு 4 ஆம் நூற்றாண்டைச் சேர்ந்த அலெக்சாந்திரியா, எகிப்து, சோபட்டர் என்ற கிரேக்க எழுத்தாளர், வழக்கறிஞர் லிசியாஸை மேற்கோள் காட்டினார், அவர் ஏதென்ஸில் நடந்த ஒரு விசாரணையை குறிப்பிட்டார், அதில் ஆன்டிஜீன் என்ற நபர் தனது மனைவி கருக்கலைப்பு செய்ததால் தனது மகனை இழந்ததாக குற்றம் சாட்டினார்.
சட்டத்தில் ஆண்கள் மற்றும் கருக்கலைப்பு
ஒரு ஆண் தனது தனிப்பட்ட நலனை முன்னெடுத்துச் செல்ல சட்டப்பூர்வ உரிமை உள்ளது, அது கருக்கலைப்பு, தந்தையர் அல்லது தத்தெடுப்பு என இருந்தாலும், நாட்டிற்கு நாடு இது வேறுபடுகிறது.
2011 இல், இந்தோனேசியா, மலாவி, சிரியா, ஐக்கிய அரபு அமீரகம், எக்குவடோரியல் கினியா, குவைத், மாலத்தீவு, மொராக்கோ, தென்கொரியா, சவுதி அரேபியா, யப்பான், தைவான் மற்றும் துருக்கி ஆகியவற்றுக்கு முதலில் கருக்கலைப்புக்கு பெண்ணின் கணவருக்கு அங்கீகாரம் வழங்கப்பட வேண்டும் என்று சட்டங்கள் இருந்தன. இருப்பினும், சில நாடுகளில், தாய்வழி ஆரோக்கியத்தில் உண்மையான அக்கறை இருந்தால் இந்த நிபந்தனை புறக்கணிக்கப்படலாம் அல்லது மீறப்படலாம்.
ரோ வி வேட், சில மாநிலங்களில் உள்ள அமெரிக்காவில் கருக்கலைப்பிற்கு திருமண சடங்கு ஒப்புதல் தேவைப்படும் சட்டங்களை இயற்ற முயற்சித்துள்ளனர். இந்த சட்டங்கள் அனைத்தும் அரசியலமைப்பிற்கு முரணானவை ஆகும்.
சட்ட வழக்குகள்
சீனாவில் கருக்கலைப்பு செய்த ஒரு பெண்ணின் கணவர், குழந்தை பிறப்பு மற்றும் கருத்தடை முடிவுகளின் அடிப்படையில் பாலியல் சமத்துவத்தை வழங்குவதற்கான சட்டத்தின் கீழ் 2002 இல் அவருக்கு எதிராக வழக்குத் தொடர்ந்தார். ஒரு குழந்தை பெற்றுக் கொள்ளலாமா என்பதைத் தீர்மானிப்பதில் ஒரு பெண்ணுக்கு தன் கனவனுக்கு மேல் முன்னுரிமை இல்லை என்று சட்டம் கூறியது.
மேற்கத்திய உலகில் பல சட்ட வழக்குகள் எழுந்துள்ளன, அதில் ஆண்கள் பாலியல் ரீதியாக சுறுசுறுப்பாக இருந்த பெண்களை கருக்கலைப்பு செய்வதைத் தடுக்க முயன்றனர், இவை அனைத்தும் தோல்வியடைந்தன:
1978 ஐக்கிய இராச்சியத்தின் லிவர்பூலைச் சேர்ந்த வில்லியம் பாதன், தன்னை விட்டுப் பிரிந்து சென்ற மனைவி கருக்கலைப்பு செய்வதனை தடுக்க நினைத்து வழக்குத் தொடர்ந்தார். நீதிபதி அவரது மனைவிக்கு ஆதரவாக தீர்ப்பளித்தார். பின்னர், வில்லியம் பாதன் மனித உரிமைகள் ஐரோப்பிய நீதிமன்றத்தில் மேல் விசாரணைக்கு கோரிக்கை விடுத்தார்.
1987: யுனைடெட் கிங்டமின் ராபர்ட் கார்வர், 1987 சி எ சி வழக்கில் கருக்கலைப்பைத் தடுக்க முயன்றார். ஆனால் நீதிமன்றம் அந்த வழக்கை தள்ளுபடி செய்தது. பின்னர் அவரது மனைவி குழந்தையைப் பெற்றெடுத்து தனது கணவரான கார்வேரிடம் ஒப்படைத்தார்.
1989 கியூபெக்கின் ஜீன்-கை ட்ரெம்ப்ளே, 1989 கனேடிய வழக்கு ட்ரெம்ப்ளே வி- யில் தூண்டப்பட்ட கருக்கலைப்பு செய்வதைத் தடுக்கும் முயற்சியாக அவரது காதலிக்கு எதிராக வழக்கைத்  தாக்கல் செய்தார். கனடாவின் உச்ச நீதிமன்றம் இறுதியில் மனித உரிமைகள் மற்றும் சுதந்திரங்களின் கியூபெக் சாசனத்தின் கீழ் ஒரு முதிர் கருவுக்கு வாழ்வதற்கான உரிமை இல்லை என கண்டறியப்பட்டதால், ஒரு மனிதனின் "சாத்தியமான சந்ததியை" பாதுகாக்கும் உரிமைக்கு எந்த முன்னுதாரணமும் இல்லை என்று தீர்ப்பளித்தது.
2001: இங்கிலாந்தின் கோவென்ட்ரியின் இசுடீபன் ஹோன், தனது முன்னாள் காதலி கிளாரி ஹான்செல் கருக்கலைப்பு செய்வதைத் தடுக்க முயன்றார். ஆனால் அவருக்கு எதிராக தீர்ப்பு வழங்கப்பட்டது.
மலையாளக் கணிமை
காண்க
பகுப்பு:மலையாளம் பகுப்பு:கணிமை
பட்டிக்காட்டு பொன்னையா
பட்டிக்காட்டு பொன்னையா 1973 ஆம் ஆண்டு வெளிவந்த தமிழ்த் திரைப்படமாகும். பி. எஸ். ரங்கா இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்துள்ளனர்.
மேற்கோள்கள்
பகுப்பு:1973 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:ஜெயலலிதா நடித்த திரைப்படங்கள்
ஆக்சிலியம் மகளிர் கல்லூரி
ஆக்சிலியம் மகளிர் கல்லூரி (Auxilium Women's College) வேலூர் மாவட்டத்திலுள்ள தன்னாட்சிப் பெற்ற அரசு உதவிப் பெறும் கலை மற்றும் அறிவியல் கல்லூரிகளுள் ஒன்றாகும். இக் கல்லூரி 1954 ஆம் ஆண்டுத் துவங்கப்பட்டது. இது, வேலூர் மாவட்டத்தில் தொடங்கப்பட்ட முதலாவது பெண்கள் கல்லூரியாகும். இக் கல்லூரியின் வைரவிழா 2014 ஆம் ஆண்டு நடைபெற்றது. ஆக்சிலியம் மகளிர் கல்லூரி தற்பொழுது திருவள்ளுவர் பல்கலைக்கழகத்துடன் இணைக்கப்பட்டக் கல்லூரியாகும்.
மேற்கோள்கள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள் பகுப்பு:வேலூர் மாவட்டத்திலுள்ள தனியார் கலைக் கல்லூரிகள் பகுப்பு:திருவள்ளுவர் பல்கலைக்கழக இணைவுக்கல்லூரிகள்
மேலாநெல்லி
மேலாநெல்லி (Phyllanthus tenellus) என்பது ஃபிலாந்தேசியே குடும்பத்தைச் சேர்ந்த ஒரு மூலிகைத் தாவரமாகும். இது பொதுவாக மஸ்கரேன் தீவு இலைப் பூ என்று அழைக்கப்படுகிறது, ஏனெனில் இது மஸ்கரீன் தீவுகளைச் சேர்ந்தது. இது பெரும்பாலும் மலர் படுக்கைகள், தோட்டங்கள், சாலையோரங்கள் உள்ளிட்ட பிற பகுதிகளில் ஒரு களையாக உள்ளது.
விளக்கம்
இது 20-50 செமீ (7.9-19.7 அங்குலம்) உயரம் வரை வளரும். இந்த தாவரத்தின் பிரதான தண்டு இலைகளைக் கொண்டிருக்காது. ஆனால் சிறிய செதில்களைக் கொண்டிருக்கும். மேலும் இரண்டாம் நிலை தண்டுகளில் பூக்களும், இலைகளும் இருக்கும். இதன் மலர்கள் கண்ணுக்குத் தெரியாத அளவு சிறியவையாக இருக்கும். மேலும் ஒரே பாலினத்தைச் சார்ந்தவை. ஆண் மற்றும் பெண் பூக்கள் ஒரே தாவரத்தில் அமைந்துள்ளன.
வகைபிரித்தல்
இது குறித்த விளக்கம் முதலில் வில்லியம் ராக்ஸ்பர்க்கின் 1814 ஹோர்டஸ் பெங்காலிசிஸில் வெளியிடப்பட்டது. பின்னர் அவரது 1832 ஃப்ளோரா இண்டிகாவில் உறுதிசெய்யப்பட்டது.
இதில் இரண்டு ஏற்றுக்கொள்ளப்பட்ட இரகங்கள் உள்ளன:
பரவல்
இத்தாவரத்தின் ஒரு இரகமான ''பி. டெனெல்லஸ்'' மஸ்கரீன் தீவுகள் தவிர, கிழக்கு ஆப்பிரிக்கா, பிற மேற்கு இந்தியப் பெருங்கடல் தீவுகள் மற்றும் அறபுத் தீபகற்பம் ஆகியவற்றிலும் இருக்கலாம் எனப்படுகிறது. இத்தாவரம் ஆத்திரேலியா, மெக்சிகோ, தென் அமெரிக்கா, கிழக்கு வட அமெரிக்கா (புளோரிடா முதல் வர்சீனியா மேற்கு கலிபோர்னியா வரை), அத்துடன் மத்திய தரைக்கடல் பகுதி, ஆசியா மற்றும் மேற்கிந்திய தீவுகள் உள்ளிட்ட வெப்பமண்டல மற்றும் மிதவெப்ப மண்டல பகுதிகளில் இயற்கையான களையாக மாறியுள்ளது.
மேற்கோள்கள்
பகுப்பு:மூலிகைகள்
திருநெல்வேலி வெள்ளைப் பிள்ளையார் கோவில்
திருநெல்வேலி வெள்ளைப் பிள்ளையார் கோவில் இலங்கை யாழ்ப்பாணம் திருநெல்வேலி செங்குந்த வீதியில் அமைந்துள்ள பிள்ளையார் கோயில் ஆகும்.
வரலாறு
கோவிலின் வரலாறு பற்றி பலரும் பல்வேறு விதமான கருத்துக்களை முன்வைக்கின்றனர். அதில் பலராலும் ஏற்றுக்கொள்ளப்பட்டு வந்த கருத்து இப்பொழுது உள்ள மூல விக்கிரகமாகிய உருவ வடிவில் அமைந்த விநாயகனுக்கு அருகே வைத்து வழிபாடும் அருவுருவ வடிவமாகிய விநாயகனையே ஆரம்பத்தில் வைத்து வழிபட்டு வந்தனர் எனவும் நூற்றாண்டு காலத்துக்கு முன் இவ் ஆலய அயலைச் சேர்ந்த அடியவரொருவர் நல்லூர் இராஜதானிப் பகுதியில் தொழில் நிமித்தம் சென்ற போது வீட்டின் அருகே மூலமூர்த்தியாக உள்ள  விநாயகர் விக்கிரகம் கிடக்கக் கண்டு அதுபற்றி அவ்வீட்டாரிடம் விசாரித்த போது தாம் நிலத்தில் கிணறு வெட்டிய பொழுது கிணற்றுக்குள் இருந்து கிடைத்தது எனவும் அதை எடுத்து வைத்து வழிபட்ட்தாகவும் கூறினார்கள். எனவே பெரியவர் அவ்விக்கிரகத்தை அவர்களிடம் இருந்து பெற்றுவந்து மூலஸ்தானத்தில் வைத்து வழிபட்டு வந்தார் எனக் கூறப்படுகிறது.